Først et vristspark i eget net. Så et hovedstød ind foran mål, som blev rettet af debutanten Lars Nilsson og endte i maskerne. Denne gang i den rigtige ende af banen. AaB's hollandske midterforsvarer Steve Olfers fik en noget uvant hovedrolle, da topholdet ude spillede uafgjort 1-1 mod SAS Ligaens nummer fem, OB. Og Olfers målfarlighed var kærkommen på en kold dag i Odense. Begge hold stillede godt nok med nye angribere såvel som midtbanespillere, men de lyste ikke op i et opgør, der mestendels gav smagsprøver på holdenes defensive kvaliteter. Dermed ligger AaB stadig nummer et i SAS Ligaen, mens OB må nøjes med en femteplads. /ritzau/

Referat:
Der skulle et yderst overraskende vristspark til, før forårets første og meget taktiske opgør kom i gang. Ingen af debutanterne viste tænder.